PATVIRTINTA

Šiaulių lopšelio-darželio „Trys nykštukai“

direktoriaus 2025 m. vasario 10 d.

įsakymu Nr. V-11 (1.3.)



**RESPUBLIKINIS VIRTUALUS IKIMOKYKLINIO IR PRIEŠMOKYKLINIO AMŽIAUS VAIKŲ, TĖVŲ IR MOKYTOJŲ PROJEKTO “MAŽIEJI LIETUVOS DIZAINERIAI” NUOSTATAI**

**I. BENDROSIOS NUOSTATOS**

1. Respublikinio ikimokyklinio ir priešmokyklinio amžiaus vaikų, tėvų ir mokytojų virtualaus projekto “Mažieji Lietuvos dizaineriai” (toliau – projektas) nuostatai reglamentuoja projekto tikslą, uždavinius, dalyvius, organizavimo, vykdymo ir dalyvavimo tvarką.
2. Projektas organizuojamas nuo 2025 m. vasario 10d. iki 2025 m. kovo 21 d.
3. Projekto koordinatorės ir organizatorės – Šiaulių lopšelio-darželio „Trys nykštukai“ mokytojos: Jolita Jasulaitytė el.paštas: [jolitajasulaityte@gmail.com](mailto:jolitajasulaityte@gmail.com) ir Edita Gelžinė el.paštas: [e.juceviciute@gmail.com](mailto:e.juceviciute@gmail.com)

**II. TIKSLAS IR UŽDAVINIAI**

1. **Parodos tikslas** – skatinti vaikų kūrybiškumą, meninį supratimą, saviraišką, puoselėti meninę tautinę kultūrą, pastebėti lietuvių liaudies tautinių raštų įvairovę bei estetinį grožį.
2. **Parodos uždaviniai:**

* stiprinti pilietiškumo kompetenciją, tapatumą savo tautai jausmą;
* supažindinti vaikus su lietuvių liaudies tautiniais raštais pagal etnokultūrinius regionus (Aukštaitija, Suvalkija, Dzūkija, Žemaitija, Mažoji Lietuva).
* plėtoti vaikų kūrybines galias dekoruojant tautinį rūbą ar jo fragmentą.
* sudaryti sąlygas grupėje/klasėje surengti dekoruotų tautinių rūbų parodėlę, aptarti ją.
* Siekti glaudaus bendradarbiavimo ir dalinimosi gerąją patirtimi su Lietuvos ikimokyklinio ir priešmokyklinio ugdymo įstaigomis.

**III. PROJEKTO DALYVIAI IR ORGANIZATORIAI**

1. Projekte kviečiami dalyvauti ikimokyklinio ir priešmokyklinio ugdymo įstaigų vaikai, jų tėvai (globėjai), pedagogai, švietimo pagalbos specialistai.
2. Projekto organizuoja Šiaulių lopšelis-darželis „Trys nykštukai“, *Tilžės g. 41, LT – 78206, Šiauliai, tel. +370 41 552354; el. paštas:* [trysnykstukai@splius.lt](mailto:trysnykstukai@splius.lt) .

**IV. ORGANIZAVIMO IR DALYVAVIMO TVARKA**

1. Projekto dalyviai prisijungia į uždarą, specialiai šiam projektui sukurtą grupę “Mažieji Lietuvos dizaineriai”, socialiniame tinkle ‘‘Facebook“ [**https://www.facebook.com/groups/932826989038283/**](https://www.facebook.com/groups/932826989038283/)
2. Mokytojai supažindina vaikus su lietuvių liaudies tautiniais raštais pagal etnokultūrinius regionus. Tada projekto dalyviai savarankiškai pasirenka menines priemones ir kuria, piešia, dekoruoja Lietuvos tautinių rūbų eskizus ar jų fragmentus.
3. Keliama viena nuotrauka, galutinis rezultatas. Nepamirškite, parašyti: miestą, įstaigos, grupės pavadinimą, vaikų amžių, mokytojo vardą, pavardę.
4. Visi įkelti darbai bus peržiūrimi ir tvirtinami organizatorių. Projekto nuostatų neatitinkantys įrašai skelbiami nebus.
5. Autorių atstovaujantis asmuo (pedagogas, tėvas/ globėjas) atsako už autorių teisių pažeidimus pagal galiojančius teisės aktus.
6. Dalyvių skaičius iš vienos įstaigos neribojamas.

**V.**  **BAIGIAMOSIOS NUOSTATOS**

1. Projekto “Mažieji Lietuvos dizaineriai” nuostatai bus talpinami Šiaulių lopšelio-darželio „Trys nykštukai“ internetinėje svetainėje ir socialinio tinklo „Facebook“ grupėse: “Mažieji Lietuvos dizaineriai”, „Auklėtoja auklėtojai (idėjos, darbeliai, veiklų planai)“, „Auklėtojų kambarys“, „Idėjų bankas ankstyvojo, ikimokyklinio ir priešmokyklinio ugdymo pedagogams“, ,,Ikimokyklinuko ir pradinuko pasaulis“.
2. Projekte dalyvavę pedagogai iki 2025 m. kovo 21 d. įkėlę darbus į uždarą grupę „Facebook“, gaus Šiaulių lopšelio-darželio „Trys nykštukai“ metodinės veiklos pažymas ir padėkas, kurios bus įkeltos į specialiai šiam projektui sukurtą grupę “Mažieji Lietuvos dizaineriai”socialiniame tinkle “Facebook”.
3. Projekto galutinis produktas – bus sukurtas virtualus kūrybinių darbų parodos žurnalas. Pasibaigus projektui, nuorodą į virtualią parodą bus galima rasti projekto organizatorių įstaigos internetinėje svetainėje, įstaigos socialinio tinklo “Facebook” paskyroje.
4. Mokytojai, tėvai, pateikdami nuotraukas, patvirtina, kad yra davę sutikimą dėl asmens duomenų viešo naudojimo.
5. Organizatoriai pasilieka teisę parodos medžiagą naudoti neatlygintinai įstaigos internetinėje svetainėje, socialiniuose tinkluose, įstaigos viešinimo renginiuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_